CELEX: 32020D1488
Language: da
Date: 2020-10-06 00:00:00
Title: Rådets afgørelse (EU) 2020/1488 af 6. oktober 2020 om den holdning, der skal indtages på Den Europæiske Unions vegne i Det Blandede EØS-Udvalg til ændringen af protokol 31 til EØS-aftalen om samarbejde på særlige områder ud over de fire friheder (EØS-relevant tekst)

16.10.2020   
               
               
                  DA
               
               
                  Den Europæiske Unions Tidende
               
               
                  L 343/9
               
            
         RÅDETS AFGØRELSE (EU) 2020/1488
         af 6. oktober 2020
         om den holdning, der skal indtages på Den Europæiske Unions vegne i Det Blandede EØS-Udvalg til ændringen af protokol 31 til EØS-aftalen om samarbejde på særlige områder ud over de fire friheder
         (EØS-relevant tekst)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
         under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
                  
               
                     (2)
                  
                  
                     I henhold til EØS-aftalens artikel 98 kan Det Blandede EØS-Udvalg træffe afgørelse om at ændre protokol 31 til EØS-aftalen (»protokol 31«).
                  
               
                     (3)
                  
                  
                     Protokol 31 indeholder bestemmelser vedrørende samarbejde på særlige områder ud over de fire friheder.
                  
               
                     (4)
                  
                  
                     Samarbejdet mellem EØS-aftalens kontraherende parter om EU-aktioner vedrørende selskabsret, der finansieres over Unionens almindelige budget, bør fortsættes.
                  
               
                     (5)
                  
                  
                     Protokol 31 bør derfor ændres, så dette udvidede samarbejde kan finde sted fra den 1. januar 2020.
                  
               
                     (6)
                  
                  
                     Den holdning, som Unionen skal indtage i Det Blandede EØS-Udvalg, bør baseres på udkastet til Det Blandede EØS-Udvalgs afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Blandede EØS-Udvalg til den foreslåede ændring af protokol 31 til EØS-aftalen om samarbejde på særlige områder ud over de fire friheder, baseres på udkastet til Det Blandede EØS-Udvalgs afgørelse (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 6. oktober 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  EFT L 305 af 30.11.1994, s. 6.
         
            (2)  EFT L 1 af 3.1.1994, s. 3.
         
            (3)  Jf. dokument ST 10133/20 på http://register.consilium.europa.eu.